**PROJEKTS**

**Daugavpils valstspilsētas pašvaldības domes saistošo noteikumu projekta “Grozījumi Daugavpils valstspilsētas pašvaldības domes 2023. gada 13. aprīļa saistošajos noteikumos Nr. 4 “Saistošie noteikumi par līdzfinansējumu izglītības ieguvei Mākslu izglītības kompetences centrā “Daugavpils Dizaina un mākslas vidusskola Saules skola”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saskaņā ar Izglītības likuma 12. panta 2.1 daļu pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs.  2023. gada 13. aprīlī pašvaldības dome apstiprināja saistošos noteikumus Nr. 4 “Saistošie noteikumi par līdzfinansējumu izglītības ieguvei Mākslu izglītības kompetences centrā “Daugavpils Dizaina un mākslas vidusskola Saules skola”” (turpmāk – Saistošie noteikumi Nr. 4), kas nosaka līdzfinansējuma apmēru un samaksas kārtību par izglītības ieguvi pašvaldības dibinātās izglītības iestādes Mākslu izglītības kompetences centra “Daugavpils Dizaina un mākslas vidusskola Saules skola”” (turpmāk – Saules skola) profesionālās ievirzes un interešu izglītības programmās.  **1. Problēmas raksturojums**  Ar Daugavpils valstspilsētas pašvaldības domes 2023. gada 13. jūlija lēmumu Nr. 446 pašvaldībā ar 2024. gada 1. janvāri ir izveidota vienota pašvaldības iestāžu centralizētā grāmatvedība, tostarp veikta grāmatvedības uzskaites sistēmu pielāgošana pašvaldības iestādes “Daugavpils pašvaldības centrālā pārvalde” centralizētam grāmatvedības uzskaites modelim.  Līdz ar to ir nepieciešams mainīt samaksas kārtību par interešu izglītības programmas apguvi Saules skolā, nosakot, ka līdzfinansējumu maksā šādā kārtībā (sk. saistošo noteikumu projekta 6. punktu):   * līdzfinansējumu maksā, pamatojoties uz izrakstīto rēķinu; * rēķinu par iepriekšējo mēnesi izraksta līdz kārtējā mēneša 15. datumam, un līdzfinansējumu par iepriekšējo mēnesi atbilstoši rēķinam maksā līdz kārtējā mēneša beigām; * līdzfinansējuma maksu par visu mācību gadu var veikt avansā. Ja izglītojamais izstājas no Saules skolas, avansā iemaksātais līdzfinansējums tiek atmaksāts likumiskajam pārstāvim.   **2. Problēmas raksturojums**  Pašvaldībā tika saņemta Vides aizsardzības un reģionālās attīstības ministrijas vēstule, aicinot:   * precizēt Saistošajos noteikumos Nr. 4 lietotos *euro* apzīmējumus (rakstot slīprakstā); * papildināt Saistošo noteikumu Nr. 4 9. punktu ar nosacījumu, ka pirms atskaitīšanas izglītības iestāde brīdina izglītojamā likumisko pārstāvi par parāda esamību; * slēgt papildus vienošanos par līdzfinansējuma parāda nomaksu.   Līdz ar to saistošo noteikumu projekts paredz:   * aizstāt saistošo noteikumu tekstā saīsinājumu “EUR” ar saīsinājumu “*euro*” (grozījums Saistošo noteikumu Nr. 4 3. punktā); * papildināt 9. punktu ar teikumu šādā redakcijā:   “Pirms izglītojamā atskaitīšanas Saules skola brīdina izglītojamā likumisko pārstāvi par parāda esamību un informē par iespēju slēgt papildus vienošanos par līdzfinansējuma maksas parāda nomaksu.”.  Kā arī Saistošajos noteikumos Nr. 4 tiek precizēts teksts par Saules skolā līdzfinansējamām profesionālās ievirzes un interešu izglītības programmām (sk. saistošo noteikumu projekta 1. punktu). |
| 1. Fiskālā ietekme uz pašvaldības budžetu | Saistošo noteikumu projekts Daugavpils valstspilsētas pašvaldības budžetu tieši neietekmē.  Saules skolas visu finanšu līdzekļu un materiālo vērtību uzskaiti veic pašvaldības iestāde “Daugavpils pašvaldības centrālā pārvalde”. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projektam nav sociālās ietekmes un tas neietekmēs vidi, iedzīvotāju veselību, uzņēmējdarbības vidi vai konkurenci, jo saistošo noteikumu projekts vērsts tikai uz līdzfinansējuma maksas administrēšanas pielāgošanu grāmatvedības sistēmām.  Papildus tam, Saules skolas izglītojamajiem tiks paredzēta iespēja slēgt papildus vienošanos par līdzfinansējuma maksas parāda nomaksu. |
| 1. Ietekme uz administratīvajām procedūrām un to izmaksām | Saistošo noteikumu projekts nemaina administratīvās procedūras.  Saistošo noteikumu piemērošanā privātpersona var vērsties Saules skolā - <https://www.saules.lv/dizaina-un-makslas-vidusskola/kontakti/>. |
| 1. Ietekme uz pašvaldības funkcijām un cilvēkresursiem | Saistošie noteikumi izstrādāti Pašvaldību likuma 4. panta pirmās daļas 4. punktā noteiktās autonomās funkcijas izpildei – gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.  Saistošo noteikumu projekta īstenošanā netiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml.  Saules skolas visu finanšu līdzekļu un materiālo vērtību uzskaiti veic pašvaldības iestāde “Daugavpils pašvaldības centrālā pārvalde”. |
| 1. Informācija par izpildes nodrošināšanu | Saistošo noteikumu projekta izpildi organizēs un nodrošinās Saules skolas direktors. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2024. gada 18. janvāra līdz 2024. gada 1. februārim.  Par saistošo noteikumu projektu viedokļi netika saņemti. |

Daugavpils valstspilsētas pašvaldības domes priekšsēdētājs A.Elksniņš